《洞仙歌》
清代·杨芳灿

天然黠艳，是薰香佳侠。放诞卿还用卿法。正落梅妆罢、堕马梳成，同心带，双绾红绡尺八。

鸳鸯生怕捉，隔著芙蓉，未许相亲便相狎。讔语故嘲伊、浅笑佯嗔，腮涡畔、红潮一霎。

只病酒、心情可怜生，便小盏当花、忍教轻呷。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。